Raġel ta’ 35 sena li joqgħod il-Marsa beda għaddej ġuri mixli b’attentat ta’ qtil li seħħ f’Lulju ta’ erba’ snin ilu fl-appartament tiegħu fi Triq it-Tiġrija, ħdejn il-korsa tat-tiġrijiet taż-żwiemel. Noel Farrugia jinsab mixli li pprova joqtol Libjan b’daqqiet ta sikkina f’għonqu. Il-ġuri qed jinstema’ quddiem l-Imħallef Michael Mallia u akkuzat qed jiddenfendu l-avukati Edward Gatt u Mark Vassallo. Allegatament, l-attentat ta’qtil seħħ waqt ġlieda meta Noel Farrugia rrifjuta li jagħti lill-Libjan droga kokaina mingħajr ħlas. L-ispettur Daniel Zammit qal li l-akkuzat kien ammetta li ta b’sikkina lill-Libjan.